CELEX: 32018D0224
Language: fi
Date: 2018-02-15 00:00:00
Title: Neuvoston päätös (YUTP) 2018/224, annettu 15 päivänä helmikuuta 2018, Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta

16.2.2018   
            
            
               FI
            
            
               Euroopan unionin virallinen lehti
            
            
               L 43/12
            
         NEUVOSTON PÄÄTÖS (YUTP) 2018/224,
   annettu 15 päivänä helmikuuta 2018,
   Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 15 päivänä helmikuuta 2011 päätöksen 2011/101/YUTP (1) Zimbabween kohdistuvista rajoittavista toimenpiteistä.
            
         
               (2)
            
            
               Neuvosto on tarkastellut uudelleen päätöstä 2011/101/YUTP ottaen huomioon Zimbabwen poliittiset tapahtumat. Ottaen huomioon käynnissä olevaan, maan johdossa joulukuussa 2017 tapahtuneiden muutosten jälkeiseen siirtymään liittyvät lukuisat ja merkittävät epävarmuustekijät, neuvosto katsoo, että rajoittavat toimenpiteet olisi pidettävä voimassa, kunnes tilanne selkeytyy.
            
         
               (3)
            
            
               Zimbabween kohdistuvia rajoittavia toimenpiteitä olisi näin ollen jatkettava 20 päivään helmikuuta 2019. Neuvoston olisi tarkasteltava rajoittavia toimenpiteitä jatkuvasti uudelleen ottaen huomioon Zimbabwen poliittisen ja turvallisuustilanteen kehittymisen.
            
         
               (4)
            
            
               Rajoittavat toimenpiteet olisi pidettävä voimassa seitsemän henkilön ja yhden yhteisön osalta, jotka on lueteltu päätöksen 2011/101/YUTP liitteessä I. Rajoittavien toimenpiteiden keskeyttämistä olisi jatkettava viiden henkilön osalta, jotka on lueteltu päätöksen 2011/101/YUTP liitteessä II.
            
         
               (5)
            
            
               Päätös 2011/101/YUTP olisi sen vuoksi muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2011/101/YUTP 10 artikla seuraavasti:
   
      ”10 artikla
      1.   Tämä päätös tulee voimaan päivänä, jona se hyväksytään.
      2.   Tätä päätöstä sovelletaan 20 päivään helmikuuta 2019.
      3.   Edellä 4 artiklan 1 kohdassa sekä 5 artiklan 1 ja 2 kohdassa tarkoitettujen toimenpiteiden, siltä osin kuin niitä sovelletaan liitteessä II lueteltuihin henkilöihin, soveltaminen keskeytetään 20 päivään helmikuuta 2019 asti.
      4.   Tätä päätöstä tarkastellaan jatkuvasti uudelleen, ja se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”
   
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 15 päivänä helmikuuta 2018.
      
         
            Neuvoston puolesta
         
         
            Puheenjohtaja
         
         K. VALCHEV
      
   
   
      (1)  Neuvoston päätös 2011/101/YUTP, annettu 15 päivänä helmikuuta 2011, Zimbabween kohdistuvista rajoittavista toimenpiteistä (EUVL L 42, 16.2.2011, s. 6).